– Дуга Струвэ! – усклікнуў Даніловіч-Гоцкі. – Нават мой гуманітарны мозг нешта прыпамінае. Дуга Струвэ... – Ён пачаў церці пераноссе ўказальным пальцам. Гарткевіч і Мастадонт паглядзелі адзін на аднаго. – Ну-тка, Ваня, дакажы, што недарэмна слухаў калісьці ў вайсковай вучэльні лекцыю палкоўніка Музафарава па геадэзіі і картаграфіі, – сказаў Гарткевіч. Мастоўскі нагнаў на лоб з дзесятак маршчынаў, прыплюшчыў вочы, лёгенька пастукаў сябе вялізным кулаком па галаве